b'\n_START_ARTICLE_\nAlfenid\n_START_PARAGRAPH_\nAlfenid je zlitina iz 60\xc2\xa0% bakra, 30\xc2\xa0% cinka in 10\xc2\xa0% niklja, iz katere so med drugim neko\xc4\x8d izdelovali kuhinjsko posodo in jedilni pribor. Ime je dobila po francoskemu srebrarju Charlesu Halphenu (priimek zapisujejo tudi kot Alphen ali Halfen), ki jo je izumil leta 1850. Alfenid je bila tudi blagovna znamka (zapisano kot Alf\xc3\xa9nide), pod katero je tr\xc5\xbeil predmete iz te zlitine._NEWLINE_Zlitina je primerna za galvanizacijo s srebrom, vendar le, \xc4\x8de imajo predmeti iz nje ravne povr\xc5\xa1ine. Na ornamentiranih predmetih se naredijo neenakomerne plasti srebra, ki so manj odporne proti kislinam, zraku in ognju kot na predmetih iz medenine.'